बोले- उनके इस कदम से आहत हूं, लोगों को पैसे नहीं मिले तो 15 साल से शो कैसे चल रहा
Taarak Mehta Ka Ooltah Chashmah - Show Maker Asit Modi Action Against Actor Shailesh Lodha. शैलेष लोढ़ा को सिटकॉम ‘तारक मेहता का उल्टा चश्मा छोड़े हुए करीब 1 साल हो चुके हैं। साथ ही प्रोड्यूसर असित मोदी के साथ उनका विवाद बढ़ता जा रहा है।
शैलेष लोढ़ा को सिटकॉम ‘तारक मेहता का उल्टा चश्मा छोड़े हुए करीब 1 साल हो चुके हैं। साथ ही प्रोड्यूसर असित मोदी के साथ उनका विवाद बढ़ता जा रहा है। एक्टर ने हाल ही में पैसा वापस न लौटाने के आरोप में प्रोडक्शन कंपनी के खिलाफ नेशनल कंपनी लॉ ट्रिब्यूनल में मामला दायर करवाया। अब इस विवाद प्रोड्यूसर असित मोदी का रिएक्शन सामने आया है। शैलेष के इस कदम पर नाराजगी जाहिर करते हुए असित ने बताया मुझे कुछ महीने पहले एक नोटिस मिला था और मैं इसका कारण नहीं समझ सका, क्योंकि मैंने उनका बकाया पैसा चुकाने से कभी इनकार नहीं किया था।
हमने शैलेष से कॉन्टैक्ट करने की कोशिश की, वो फॉर्मेलिटी पूरी करने को तैयार नहीं थे 
ईटाइम्स दो दिए इंटरव्यू में असित ने कहा- ‘वाकई हमने शैलेष को रेगुलर ईमेल और टेक्स्ट मैसेज भेजकर उन्हें बकाया पैसे लेने के लिए बुलाया। उनसे कई बार कॉन्टैक्ट करने की कोशिश की। क्योंकि, पैसे वापस लेने के लिए उन्हें फॉर्मेलिटी पूरी करनी थी। हर संस्थान में ऐसा ही होता है। हालांकि, वो इन फॉर्मेलिटी को पूरा करने के लिए तैयार नहीं हुए। प्रोडक्शन कंपनी को उम्मीद थी कि शैले शो में वापस आ जाएंगे। लेकिन जब ऐसा नहीं हुआ तो पिछले साल सितंबर में उनकी जगह सचिन श्रॉफ को कास्ट किया गया।'
वो बाहर काम करना चाहते थे, शो को उनके हिसाब से शूट नहीं किया जा सकता था
असित ने आगे कहा- 'जब आप इतने सालों तक एक साथ काम करते हैं, तो छोटी-मोटी बहसें, असहमति और झगड़े होना तय है। परिवार के सदस्य भी तो लड़ते हैं। वो बाहर जाकर काम करना चाहता थे और कवि सम्मेलनों में हिस्सा लेना चाहते थे। लेकिन तारक मेहता एक डेली सोप है, जिसमें रोजाना काम होता है। उनके हिसाब से शूट प्लान करना संभव नहीं था। पिछले साल अप्रैल में हमारे बीच इस बात को लेकर मामूली झगड़ा हुआ था, जिसके बाद वो शूटिंग पर कभी नहीं लौटे।’
अपने दोहों और कविताओं के जरिए मुझे निशाना बनाना उन्हें शोभा नहीं देता
शैलेष पर निशाना साधते हुए असित ने कहा- 'शैलेष जी ने अपने आत्म सम्मान के बारे में बात की, तो भाई हमारा भी तो आत्म सम्मान है। अपने दोहों और कविताओं के जरिए मुझे निशाना बनाना उन्हें शोभा नहीं देता। मैं उनके इस व्यवहार से आहत महसूस करता हूं, क्योंकि हमारे बीच एक अच्छा रिश्ता है। मैंने कभी भी उन्हें बुरा नहीं कहा। हमेशा उनका सम्मान किया है।’
वो आगे बोले- 'मैंने उन्हें लीड रोल निभाने की जिम्मेदारी देने का रिस्क उठाया। भले ही वो एक्टर नहीं थे। एक दिन झगड़ा होने बाद वो आदमी अचानक बुरा हो जाता है। तारक मेहता से कोई भी जाता है मुझे दुख होता है क्योंकि यूनिट मुझे प्रिय है। उन्होंने खुद यह छोड़ा, हमने उन्हें कभी भी जाने के लिए नहीं कहा। हमने उन्हें छोड़ने की इच्छा होने पर तीन महीने का नोटिस पीरियड पूरा करने की रिक्वेस्ट की। लेकिन उन्होंने हमारे साथ मीटिंग करने से भी इनकार कर दिया।'
हमारे पास उन्हें भेजे गए ईमेल और टेक्स्ट मैसेज के रिकॉर्ड हैं
असित ने कहा- ‘प्यार से आकर उनको पैसे ले लेने चाहिए थे पर वो किसी भी डॉक्यूमेंट पर साइन नहीं करना चाहते थे और न ही कोई कार्रवाई और फॉरमैलिटीज पूरी करना चाहते थे। अगर कोई दिक्कत होती तो वो हमसे शेयर कर सकते थे, लेकिन उन्होंने इसके बदले केस फाइल कर दिया। हमारे पास उन्हें भेजे गए ईमेल और टेक्स्ट मैसेज के रिकॉर्ड हैं। पिछले 15 सालों से इतने सारे लोग शो में कैसे काम कर रहे हैं अगर उनका बकाया समय पर नहीं मिला? अजीब बात है, जब तक आप शो का हिस्सा हैं, तब तक सब अच्छा होता है और जैसे ही शो छोड़ देते हैं,तो सब बुरा हो जाता है। मैं इस रवैये को आज तक नहीं समझ पाया।’
शैलेष बोले- 'मैंने असित मोदी को कास्ट करने के लिए संपर्क नहीं किया था'
शैलेष लोढ़ा से जब इस मामले में बात की गई तो उन्होंने कहा- मैं इस मामले पर कोई कमेंट नहीं करना चाहता, क्योंकि यह मामला अभी कोर्ट में है। मैं बस इतना कहना चाहूंगा कि तारक मेहता मेरा पहला शो नहीं था और मैंने असित मोदी को कास्ट करने के लिए संपर्क नहीं किया था। मैं 1981 से एक प्रोफेशनल कवि हूं और इससे पहले वाह वाह क्या बात है, कॉमेडी सर्कस जैसे टीवी शोज में काम कर चुका हूं।
कवि कृष्णा बिहारी नूर जी का दोहा याद दिलाते हुए शैलेष ने कहा- 
‘सच जरा सा घटे या बढ़े तो सच न रहे,
झूठ की कोई इंतेहा ही नहीं
और सोने के फ्रेम में माध दीजिए चाहे
आईना झूठ बोलता ही नहीं।’
मुझे अपनी लिखी दो पंक्तियां भी याद हैं- 
उससे झूठ को अशर्फियों से डराने की आदत है
भूल जाती है वो मेरे पास सच की ताकत है।’
शब्दों से निशाना साधते हुए असित ने कहा- ‘मैं असित के हर दावे का जवाब दूंगा और सही समय आने पर सभी दस्तावेजों के साथ घटना के बारे में भी बात करूंगा।’